Telšių miesto centrinis stadionas

Telšių miesto centrinis stadionas – įvairios paskirties stadionas su futbolo aikšte, talpinantis 3000 žiūrovų. Įsikūręs Birutės g. 7, Telšiuose. Po rekonstrukcijos atidarytas 2016 m. gegužės 15 d. Stadiono tribūnose yra 3000 vietų žiūrovams. Čia namų rungtynes žaidžia FC Džiugas. Stadione vyko 2 Lietuvos futbolo taurės finalai (2003 ir 2016 m.).

 Istorija 

Telšių stadionas įrengtas XX a. 7-ojo dešimtmečio pabaigoje. Ilgainiui jo būklė prastėjo, kol 1986 m. buvo pradėtas remontas. 1989 m. buvo perklotas drenažas, pradėta formuoti nauja žolės danga. Remontui reikėjo 100 tūkst. rublių, jis turėjo būti baigtas 1991 m. pabaigoje. Remonto metu reprezentacinė miesto komanda „Mastis“ turėjo žaisti Telšių senajame stadione, kurio danga buvo duobėta, nebuvo persirengimo kambarių, dušų, žiūrovų suoliukų.Kęstutis Gimbutas. Apleistas laukas (vadinamas stadionu) mieste... – 

2010–2016 m. vyko užsitęsusi stadiono rekonstrukcija. Buvo griaunamos dešimtmečius išstovėjusios stadiono tribūnos, stadionas buvo visiškai atnaujintas.Telšių stadiono rekonstrukcija Stadionas vėl atidarytas 2016 m. gegužės 15 d. Lietuvos taurės finalo rungtynėmis tarp „Žalgirio“ ir „Trakų“ komandų.

Rekonstruojant stadioną įrengta futbolo aikštė su 8 takelių bėgimo takais. Įrengtas apie 4000 m² lengvosios atletikos varžybų sektorius. Rekonstruotos žiūrovams vakarų ir rytų tribūnos. Vakarinėje tribūnoje įrengta iki 2000 žiūrovų vietų, 30 vietų VIP zona ir 3 komentatorių patalpos. 320 vietų žiūrovams įrengta rytų tribūnoje. Įrengtos lauko krepšinio ir lauko badmintono aikštelės, lauko tinklinio aikštynas, 825 m² riedutininkų sporto aikštynas. Įrengta 1304 m² dengta krepšinio aikštelė, kurioje yra 746 sėdimos vietos. Rekonstrukcijos metu sutvarkytos stadiono prieigos ir aplinka, įrengtos 204 automobilių ir 9 autobusų stovėjimo aikštelės.http://www.versina.lt/portfolio/telsiu-stadiono-rekonstrukcija/

 Infrastruktūra 

Stadione sukurta infrastruktūra suteikia galimybę Telšių rajone organizuoti įvairius renginius ne tik Lietuvos, bet ir tarptautiniu mastu. Sudarytos sąlygos futbolininkams, krepšininkams ir kitų sporto šakų atstovams treniruotis ir dalyvauti varžybose. Įrengta futbolo aikštė su 8 takelių bėgimo takais. Kliūtinio bėgimo rungčiai bėgimo take įrengta vandens duobė. Lengvosios atletikos varžybų zona užima apie 4 000 m²: įrengtas šuolio į tolį ir trišuolio sektorius su keturiomis smėlio šuoliaduobėmis, ieties metimo sektorius, disko ir kūjo metimo sektorius, du šuolio su kartimi sektoriai, vieno rutulio stūmimo sektorius, du šuolio į aukštį sektoriai.

Rekonstruotos žiūrovų vakarų ir rytų tribūnos. Vakarinėje įrengta iki 2 000 žiūrovų vietų, 30 vietų VIP zona bei 3 komentatorių patalpos. Potribūninėse patalpose įrengta sportininkų, teisėjų, pagalbinio renginių personalo zona bei techninės patalpos. Dar 320 vietų žiūrovams įrengta rytų tribūnoje (joje pastatoma surenkama estrada). Esant būtinybei, tribūnos šonuose gali būti pastatytos laikinos surenkamos tribūnos – taip pavyktų sutalpinti iki 500 žiūrovų.

Taip pat įrengtos lauko krepšinio ir lauko badmintono aikštelės, lauko tinklinio aikštynas, 825 m² riedutininkų sporto aikštynas. Įrengta 1 304 m² dengta krepšinio aikštelė, kurioje – 746 sėdimos vietos. 

Kiti Telšių miesto stadionai:Telšių stadionai (fcdziugas.lt)
 Natūralios vejos senasis stadionas, Džiugo g. 1
 „Ateities“ progimnazijos dirbtinės dangos stadionas Lygumų g. 47, prie „Ateities” mokyklos
 Dirbtinės dangos stadionas Sedos g. 29, prie „Džiugo” gimnazijos

 Rungtynės 
 Finalai 
 Data  Turnyras  Rungtynės  Rezultatas 2003-05-17  2002–2003 m. LFF taurė  Klaipėdos „Atlantas“ – Rūdiškių „Vėtra“  1–1 (baud. 3–1) 2016-05-15  2015–2016 m. LFF taurė  Vilniaus „Žalgiris“ – Trakų FK  1–0 (prat.)

 Tarptautinės rungtynės 

UEFA moterų čempionų lygos 2020–2021 m. antrame kvalifikaciniame etape Lietuvos čempionės FC Gintra namų rungtynes žaidė Telšiuose. Rungtynės vyko lapkričio 19 d. Telšių stadione, kadangi Šiaulių savivaldybės stadionas buvo renovuojamas.„Gintra“ Čempionų lygos žygį tęs Telšiuose. 2020-11-10, Sportas.lt (tikrinta 2024-05-03).

 Šaltiniai 

 Nuorodos 
 Telšių miesto centrinis stadionas (futbolinis.lt)
 Telšių miesto centrinis stadionas (arenysportowe.eu) 

Kategorija:Telšių futbolas
Kategorija:Lietuvos futbolo stadionai